[{"text_idx": "#000011", "text": "Scarlets yn cychwyn y flwyddyn newydd gyda fuddugoliaeth yn erbyn y Dreigiau"}, {"text_idx": "#000013", "text": "Dechreuodd y Scarlets 2021 fel gwnaethom gloi 2020, gyda buddugoliaeth ym Mharc y Scarlets."}, {"text_idx": "#000015", "text": "Nad oedd yn berfformiad heb wallau, a fyddant yn teimlo\u2019n rhwystredig gyda\u2019r nifer o gamgymeriadau a phroblemau disgyblaeth yn y ge\u0302m, ond serch hyn mae\u2019r Scarlets yn parhau gyda\u2019i buddugoliaethau wrth baratoi i wynebu Gleision Caerdydd wythnos nesaf."}, {"text_idx": "#000016", "text": "Er iddi fod yn noson sych yn Llanelli, roedd y 40 munud cyntaf llawn gwallau gan y ddau ochr a wnaeth achosi gem araf iawn ar y cae."}, {"text_idx": "#000017", "text": "Roedd gan y Scarlets digon o feddiant ac yn ennill tir yn gyson, ond roedd gwallau pasio yn ei gadael i lawr."}, {"text_idx": "#000018", "text": "Y Dreigiau enillodd pwyntiau cynta\u2019r ge\u0302m gan ddiolch i gyn-scarlet Josh Lewis am ei gic cosb."}, {"text_idx": "#000019", "text": "Munudau ar o\u0302l y gic, herciodd Jake Ball oddi ar y cae gydag anaf i\u2019w ben-glin, a chafodd ei eilyddio gan Tevita Ratuva, wrth i Wyn Jones ar ei 100fed ymddangosiad i\u2019r clwb adael y cae am asesiad i\u2019w ben."}, {"text_idx": "#000020", "text": "Gwnaeth pw\u0302er Kalamafoni creu cyfle i\u2019r Scarlets wrth iddo redeg lawr canol y cae, ond wnaeth y cyfle cael ei golli unwaith eto."}, {"text_idx": "#000021", "text": "Erbyn y 29ain munud, llwyddodd Dan Jones i lefelu\u2019r sgo\u0302r a gyda chymorth Kieran Hardy llwyddodd gic cosb arall cyn chwiban hanner amser."}, {"text_idx": "#000022", "text": "Parhaodd y Scarlets i wella\u2019i pherfformiad yn yr ail hanner, er iddynt aros nes 57 munud i sgori gais cynta\u2019r ge\u0302m."}, {"text_idx": "#000023", "text": "Yn dilyn mwy o bwysau rhwng y ddau di\u0302m, cafodd clo\u2019r Dreigiau Matthew Screech cerdyn melyn gan y dyfarnwr Nigel Owens am gymryd allan Gareth Davies oddi\u2019r be\u0302l."}, {"text_idx": "#000024", "text": "Penderfynodd y Scarlets i fynd am y cornel yn hytrach na\u2019r pyst, ac fe welwyd Kalamafoni yn croesi\u2019r llinell am y tro cyntaf yn lliwiau\u2019r Scarlets, a\u2019r trosiad gan Jones."}, {"text_idx": "#000025", "text": "A chyn-scarlet Rhodri Williams yn ychwanegu sbarc i\u2019r ge\u0302m, roedd y Dreigiau yn disgwyl am gyfle i ymateb ond Ratuva yn llwyddo i ennill mantais ac yn atal y bygythiad."}, {"text_idx": "#000026", "text": "Yn chwarae olaf y ge\u0302m, cafodd yr eilydd Sam Costelow gyfle i ffeindio bwlch a rhedeg rhwng ei wrthwynebwyr i sgori gais arbennig, gyda\u2019r maswr yn cicio\u2019r trosiad hefyd."}]